CELEX: 32014D0726(01)
Language: bg
Date: 2014-07-24 00:00:00
Title: Решение за изпълнение на Комисията от 24 юли 2014 година за създаване на работната програма на Комисията за 2015 г. относно финансовото участие за референтните лаборатории на Европейския съюз

26.7.2014   
            
            
               BG
            
            
               Официален вестник на Европейския съюз
            
            
               C 244/7
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 24 юли 2014 година
   за създаване на работната програма на Комисията за 2015 г. относно финансовото участие за референтните лаборатории на Европейския съюз
   2014/C 244/06
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 32, параграф 7 от него,
   като взе предвид Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите във връзка с хранителната верига, здравеопазването на животните и хуманното отношение към тях и във връзка със здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (2), и по-специално член 30 от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и по-специално член 84, параграф 2 от него,
   като има предвид, че:
   
               (1)
            
            
               В член 32 от Регламент (ЕО) № 882/2004 се определят задачите и отговорностите на референтните лаборатории на Европейския съюз (ЕС).
            
         
               (2)
            
            
               С цел да се гарантира прилагането на дейностите, които трябва да се изпълнят от референтните лаборатории на ЕС е необходимо да се приеме решение за финансиране и работната програма за 2015 г. В член 94 от Делегиран регламент (ЕС, Евратом) № 1268/2012 на Комисията (3) се определят подробните правила относно решенията за финансиране.
            
         
               (3)
            
            
               Целесъобразно е да се разреши отпускането на безвъзмездни средства без покана за представяне на предложения в полза на органите, посочени в работната програма, и във връзка с изброените в нея причини.
            
         
               (4)
            
            
               Референтните лаборатории на ЕС трябва да представят своите работни програми за 2015 г. Тези работни програми следва да бъдат в съответствие с целите и приоритетите на настоящата работна програма на Комисията. Отпускането на безвъзмездни средства за тези програми подлежи на тяхното одобрение от Комисията.
            
         
               (5)
            
            
               Размерът на годишната финансова помощ на Съюза за дейността на референтните лаборатории на ЕС се решава на годишна основа. Предвид значението на предприеманите дейности от страна на референтните лаборатории на ЕС от интерес за Съюза, те следва да бъдат съфинансирани в размер на 100 % от допустимите разходи, посочени в член 30 от Регламент (ЕС) № 652/2014, и в рамките на сумите в настоящото решение. Другите разходи, които не са допустими, но са необходими за изпълнение на задачите, няма да бъдат съфинансирани.
            
         
               (6)
            
            
               В приложение VII към Регламент (ЕО) № 882/2004 се определят шест референтни лаборатории на ЕС в рамките на Съвместния изследователски център, който е генерална дирекция на Комисията. Правилата, регулиращи финансовата помощ на Съюза за Съвместния изследователски център, се определят в годишно административно споразумение, а настоящата работна програма следва да не се прилага за посочените шест референтни лаборатории на ЕС.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Работна програма
   Приема се годишната работна програма за изпълнение на съфинансирани от Съюза програми на европейските референтни лаборатории за 2015 г., както е посочено в приложението.
   Годишната работна програма представлява решение за финансиране по смисъла на член 84 от Финансовия регламент по отношение на мерки, финансирани от бюджетни кредити за 2015 г.
   Член 2
   Финансово участие на Съюза
   Максималното участие за изпълнението на програмата за 2015 г. е 15 500 000 EUR, които се предоставят по следния бюджетен ред от общия бюджет на Европейския съюз за 2015 г.:
   бюджетен ред: 17.0403.
   Прилагането на настоящото решение зависи от наличността на бюджетните кредити, предвидени в проектобюджета за 2015 г., след приемането на бюджета за 2015 г. от бюджетния орган или както е предвидено в системата от „временни суми от една дванадесета“.
   Член 3
   Безвъзмездни средства
   Безвъзмездни средства могат да се отпускат без покана за представяне на предложения в полза на органите, посочени в приложението, и в съответствие с определените в него условия.
   
      Съставено в Брюксел на 24 юли 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 165, 30.4.2004 г., стр. 1.
   
      (2)  ОВ L 189, 27.6.2014 г., стр. 1.
   
      (3)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).
   
      ПРИЛОЖЕНИЕ
      по отношение на работната програма на Комисията за 2015 г. и финансовото участие за референтните лаборатории на Европейския съюз
      
         Референтните лаборатории на ЕС — работна програма на Комисията за 2015 г.
      
      1.1.   Въведение
      
      Въз основа на целите, предвидени в Регламент (ЕС) № 652/2014, настоящата работна програма съдържа мерките, които ще се финансират, и разбивка на бюджета за 2015 г. на безвъзмездните средства, изразходвани при пряко управление и отпуснати на референтните лаборатории на Европейския съюз (РЛЕС) като финансово участие на Съюза за изпълнението на функции и задължения в областта на безопасността на храните и фуражите и здравето на животните, хуманното отношение към животните и здравето на растенията, както е предвидено в член 32 от Регламент (ЕО) № 882/2004.
      ЕС съфинансира РЛЕС с цел да се осигурят висококачествени изпитвания в рамките на ЕС за подкрепа на дейностите на Комисията по отношение на управлението на риска (и оценката на риска). РЛЕС обикновено са част от (национални) публични институции с дългогодишен опит на високо равнище, като националните референтни лаборатории (НРЛ) и регионалните референтни лаборатории на Световната организация за здравеопазване на животните. Те са определени от Комисията в съответствие със секторното законодателство. В приложение VII към Регламент (ЕО) № 882/2004 е представен списък на 44-те РЛЕС.
      Комисията работи в тясно сътрудничество с РЛЕС, които заедно с НРЛ играят важна роля по отношение на научно-техническата подкрепа за въвеждането на единни практики на официалния контрол на фуражите и храните в съответствие с изискванията на Регламент (ЕО) № 882/2004.
      Изпълнението на настоящата работна програма ще подлежи на предварително одобрение от страна на Комисията на работните програми за РЛЕС, които трябва да бъдат в съответствие с целите и приоритетите, определени в настоящата работна програма. След като бъдат одобрени, РЛЕС трябва да изпълняват своите работни програми и да представят на Комисията доклад за това изпълнение.
      1.2.   Правно основание
      
      
                  —
               
               
                  Член 32, параграф 7 от Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ L 165, 30.4.2004 г., стр. 1);
               
            
                  —
               
               
                  Член 36, параграф 1 от Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал (ОВ L 189, 27.6.2014 г., стр. 1).
               
            1.3.   Бюджетен ред
      
      
                  —
               
               
                  17.0403
               
            1.4.   Цели — очаквани резултати — мерки
      
      а)   Обща цел
      
                  —
               
               
                  да се допринесе за висока степен на защита на здравето на хората, животните и растенията, да се гарантира висока степен на защита на потребителите и опазване на околната среда, като същевременно се насърчава конкурентоспособността и създаването на работни места.
               
            б)   Специфични цели
      
                  —
               
               
                  да се допринесе за висока степен на безопасност на храните/фуражите и на производството на храни/фуражи, както и за по-висок здравен статус на животните;
               
            
                  —
               
               
                  да се допринесе за своевременното откриване и ликвидиране на вредители;
               
            
                  —
               
               
                  да се допринесе за подобряване на ефективността, ефикасността и надеждността на официалния контрол.
               
            в)   Оперативни цели, показатели и очаквани резултати
      
                  Оперативни цели
               
               
                  Показател
               
               
                  Очакван резултат
               
            
                  1
               
               
                  Да се гарантира развитието и използването на висококачествени аналитични методи в рамката на РЛЕС
               
               
                  Качество на аналитичните методи
               
               
                  Съвременни налични аналитични методи
               
            
                  2
               
               
                  Да се поддържа подходящо равнище на изпитванията за пригодност с цел ефикасност на контролните методи за анализ
               
               
                  Степен на приключване на сравнителните изпитвания във връзка с годишните резултати от проучването
               
               
                  Всички НРЛ успешно са приключили изпитванията
               
            
                  3
               
               
                  Да се гарантира, че РЛЕС предоставят научно-техническа помощ
               
               
                  Степен на удовлетвореност от подкрепата, предоставена от РЛЕС
               
               
                  Навременен и подходящ отговор на всички искания за помощ
               
            
                  4
               
               
                  Да се гарантира добро и ефикасно управление на цикъла на финансиране на РЛЕС
               
               
                  Срокове и степен на завършеност на необходимите стъпки от цикъла на финансиране на програмите на РЛЕС
               
               
                  Цикълът на финансиране е навременно и изцяло завършен
               
            г)   Мерки и дейности за изпълнение на оперативните цели
      
         Oперативна цел № 1: Да се осигури развитието и използването на висококачествени аналитични методи в цялата мрежа на РЛЕС;
      
                  —
               
               
                  да се гарантира разпространението на аналитични и референтни методи от РЛЕС до НРЛ;
               
            
                  —
               
               
                  наблюдение на публикации от страна на РЛЕС на новоразработени методи и на съответните проучвания за валидиране;
               
            
                  —
               
               
                  координация на дейността на РЛЕС във връзка с практическите условия за прилагането на новите аналитични методи;
               
            
                  —
               
               
                  координация между РЛЕС, НРЛ и държавите членки във връзка с подготовката на работните програми за 2016 г. по отношение на нови или подобрени методи и/или средства за разпространение на информация за методите и референтните материали;
               
            
                  —
               
               
                  планиране на обучения, срещи и семинари, организирани от РЛЕС, с цел хармонизиране на диагностични техники и методи за анализ;
               
            
                  —
               
               
                  поставяне на началото на сътрудничество между РЛЕС и лаборатории в трети държави.
               
            
         Оперативна цел № 2: Да се поддържа подходящо ниво на изпитванията за пригодност с цел ефикасност на контролните методи за анализ
      
                  —
               
               
                  да се гарантира, че при планирането и започването на съпоставителни изпитвания РЛЕС спазват международно приетите протоколи в тази връзка;
               
            
                  —
               
               
                  справяне със сходни въпроси, при които се наблюдава изоставане, в рамките на мрежата на РЛЕС;
               
            
                  —
               
               
                  координация между РЛЕС, НРЛ и държавите членки по отношение на планирането на изпитванията на продуктивността в работните програми.
               
            
         Оперативна цел № 3: Да се гарантира, че РЛЕС предоставят научно-техническа помощ
      
                  —
               
               
                  запитвания до РЛЕС във връзка със създаване и изпълнение на политики;
               
            
                  —
               
               
                  поставяне на началото на сътрудничеството на РЛЕС с ЕОБХ и международни организации;
               
            
                  —
               
               
                  организиране на срещи по въпроси, свързани с научно-техническата помощ от страна на РЛЕС;
               
            
                  —
               
               
                  въвеждане на насоки относно аналитичните методи;
               
            
                  —
               
               
                  работа в мрежа с цел предоставянето на подходяща помощ от страна на РЛЕС.
               
            
         Оперативна цел № 4: Да се гарантира доброто и ефикасно управление на цикъла на финансиране на РЛЕС.
      
                  —
               
               
                  събиране, проверка и валидиране на работните програми на РЛЕС;
               
            
                  —
               
               
                  контрол и проверка на финансовите разходи;
               
            
                  —
               
               
                  комуникация с РЛЕС във връзка с изпълнението на работните им програми;
               
            
                  —
               
               
                  оценка на годишния технически и финансов доклад на РЛЕС;
               
            
                  —
               
               
                  подкрепа за РЛЕС във връзка с изготвянето на годишните им работни програми;
               
            
                  —
               
               
                  извършване на предварителна и последваща оценка на показателя за ефективност, докладван от РЛЕС.
               
            1.5.   Приоритети
      
      Нуждите във връзка с ограничаването на риска и правоприлагащите мерки в областите, обхванати от Регламент (ЕО) № 882/2004, постоянно еволюират. През последните години се появиха нови предизвикателства, произтичащи от засилената търговия с животни, храни и фуражи и с животински вещества, използвани за тяхното производство, в резултат от напредъка в областта на науката и технологиите, както и на диагностичните техники.
      Необходим е координиран подход, за да се гарантира:
      
                  —
               
               
                  защита срещу повторната поява на нови/по-големи рискове;
               
            
                  —
               
               
                  профилактика и ранно откриване на болести и заплахи, дължащи се на храни и фуражи;
               
            
                  —
               
               
                  ефективно изпълнение на правоприлагащите мерки и на официалния контрол.
               
            РЛЕС, НРЛ и компетентните органи в държавите членки образуват мрежа, която играе важна роля както в случай на извънредни ситуации, така и в хода на текущите дейности. Поддържането на стабилността на мрежата и ролята ѝ ще бъдат постоянен приоритет в работните програми на Комисията — не само за 2015 г., но и в бъдеще.
      През 2015 г. за първи път ще се прилагат разпоредбите на Регламент (ЕС) № 652/2014 по отношение на управлението на разходите на РЛЕС и поради това тя ще е преходна година. Приоритетите ще са подчинени на една обща логика по отношение на гореизложените оперативни цели и ще бъдат разработени подробно в сътрудничество с РЛЕС в техните работни програми. В общи линии вниманието ще се съсредоточи върху:
      
                  —
               
               
                  разработване на сертифицирани референтни материали и на стандартизирани и валидирани методи за измерване и идентифициране на опасности (химикали, замърсители, пестициди, патогени) за наличие на неразрешени ГМО в храни и фуражи, за откриването на неразрешени вещества или на неразрешена употреба на разрешени вещества;
               
            
                  —
               
               
                  анализа на вещества и на разрешени ГМО, за да се даде възможност за проверка на съответствието със законодателството в областта на храните, фуражите и здравето на животните;
               
            
                  —
               
               
                  използването и съобщаването на информация за подходящи аналитични методи;
               
            
                  —
               
               
                  развитието на стабилен аналитичен капацитет за откриване на измамни практики (изпитвания за ДНК, пестициди, добавки).
               
            Въпреки че основните дейности и приоритети, определени в настоящата работна програма, ще бъдат обхванати в сътрудничество с РЛЕС при съставянето на техните работни програми, необходимо е поле на действие във връзка с дейностите, произтичащи от непредсказуеми фактори (напр. фактори, свързани с повторната поява на приоритетни болести, евентуалното въвеждане на нови болести, нарастващата сложност на веригите на доставки).
      1.6.   Описание на дейностите, които ще се финансират
      
      
                  Пестициди
               
               
                  
                              —
                           
                           
                              разработване и валидиране на нови и подобрени методи за анализ на остатъчни вещества от пестициди в храните от животински произход, в зърнени култури, плодове и зеленчуци;
                           
                        
                              —
                           
                           
                              предоставяне на научно-техническа помощ на Комисията относно границите на количествено определяне и определенията за остатъчни вещества в рамките на преразглеждането на съществуващите МДГОВ, определени в член 12 от Регламент (ЕО) № 396/2005.
                           
                        
            
                  Замърсители
               
               
                  
                              —
                           
                           
                              надеждността на анализа на диоксини и диоксиноподобни полихлорирани бифенили (PCB) във фуражите на нива под максималното ниво, измервано с GC-MS/MS (газ хроматография с мас спектрометър;
                           
                        
                              —
                           
                           
                              спецификация на метали в храните и фуражите чрез множество аналитични методи;
                           
                        
                              —
                           
                           
                              скрининг методи за наличие на полициклични ароматни въглеводороди (ПАВ) в храните;
                           
                        
                              —
                           
                           
                              осигуряване на надеждност на резултатите от анализа за контрол на микотоксини, по-специално с оглед на новите правни изисквания (като например използване на скрининг методи, контрол на цитринин).
                           
                        
            
                  Остатъчни вещества
               
               
                  
                              —
                           
                           
                              разработване и разпространение на методи за анализ на остатъчни вещества от ветеринарномедицински продукти (включително забранени вещества и употреби) в храните от животински произход;
                           
                        
                              —
                           
                           
                              техническа помощ във връзка с аналитичните аспекти на наблюдението на остатъчните вещества;
                           
                        
                              —
                           
                           
                              поддържане на подходящо ниво на професионална подготовка в НРЛ.
                           
                        
            
                  Биологични рискове
               
               
                  
                              —
                           
                           
                              оценка на нови висококачествени аналитични методи за биологични опасности;
                           
                        
                              —
                           
                           
                              подобряване на съществуващите методи;
                           
                        
                              —
                           
                           
                              поддържане на подходящо ниво на професионална подготовка в НРЛ с цел да се гарантира надеждността и ефикасността на аналитичните методи по време на официалния контрол;
                           
                        
                              —
                           
                           
                              техническа помощ за Комисията във връзка с аналитичните аспекти.
                           
                        
            
                  Материали, предназначени за контакт с храни, ГМО, фуражни добавки
               
               
                  
                              —
                           
                           
                              разработване и валидиране на нови и подобрени методи за изпитване на миграцията на метали от керамични материали в контекста на преразглеждането на Директива 84/500/ЕИО на Съвета (1);
                           
                        
                              —
                           
                           
                              подготовка за ускорено събиране на нови методи, чието описание ще се изисква по силата на Регламент (ЕС) № 10/2011 на Комисията (2), включително разработването на онлайн база данни с цел разпространение на информация;
                           
                        
                              —
                           
                           
                              разработване на високоефективни аналитични методи за откриване на ГМО и разпространение до НРЛ;
                           
                        
                              —
                           
                           
                              предоставяне на обучение, информация и актуализации на НРЛ и трети държави;
                           
                        
                              —
                           
                           
                              анализ и изследване на липоразтворими витамини, каротеноиди и кобалт във фуражните продукти;
                           
                        
                              —
                           
                           
                              мерки за гарантиране на прилагането на висококачествени аналитични методи и на надеждността на резултатите от анализа.
                           
                        
            
                  Здраве на животните
               
               
                  
                              —
                           
                           
                              разработване и прилагане на висококачествени аналитични методи за болести по животните;
                           
                        
                              —
                           
                           
                              поддържане на съвременни изпитвания за пригодност с цел ефикасност на контролните методи за анализ.
                           
                        
            1.7.   Основни критерии
      
      1.   Критерии за допустимост
      
      
                  —
               
               
                  Статут на референтна лаборатория на Европейския съюз в съответствие с Регламент (ЕО) № 882/2004, с изключение на РЛЕС в рамките на Съвместния изследователски център.
               
            2.   Критерии за изключване
      
      Заявителите не отговарят на никое от условията за изключване, описани в членове 106—107 от Финансовия регламент.
      3.   Критерии за възлагане
      
      
                  —
               
               
                  Съответствие с целите и приоритетите на настоящата работна програма на Комисията за 2015 г.
               
            1.8.   Изпълнение
      
      Работната програма ще се изпълнява пряко от Комисията.
      1.9.   Ориентировъчен график и ориентировъчен размер на отпуснатите безвъзмездни средства без покана за представяне на предложения
      
      Януари 2015 г.
      1.10.   Максимален възможен процент на съфинансиране от общите разходи
      
      100 %
      
         (1)  Директива 84/500/ЕИО на Съвета от 15 октомври 1984 г. за сближаване на законодателствата на държавите членки относно керамичните предмети, предназначени за контакт с храни (ОВ L 277, 20.10.1984 г., стр. 12).
      
         (2)  Регламент (ЕС) № 10/2011 на Комисията от 14 януари 2011 г. относно материалите и предметите от пластмаси, предназначени за контакт с храни (ОВ L 12, 15.1.2011 г., стр. 1).